**Referat fra ordinært landsmøde 18. marts 2023**

Fejring af jubilarer: Annette Lunau fortalte lidt om jubilarerne

Bent Hansen DcH-Dommer 25 år

Hans Henrik Testmann Agility-Dommer 25 år

Hans Peter Dinesen Agility-Dommer 30 år

Erhard Rasmussen DcH-Dommer 40 år

Anette Knudsen fra uddannelsesudvalget fortalte lidt om kredsinstruktørjubilaren

Ulla Vest kredsinstruktør 25 år.

**Landsmøde 2023**

**Valg af dirigent**

Peter Agentoft Nielsen blev valgt som dirigent.

**Beretninger:**

Annette Lunau landsformand supplerede den fremsendte beretning:

Hun fortalte at der er lavet en aftale med et nyt firma, der skal sælge annoncer i DcH-Bladet.

Resultathæfter kan nu kun købes af lokalforeninger og ikke af de enkelte hundeførere.

Forretningsføreren arbejder på at finde samarbejdspartnere, som vil give rabat til vores medlemmer eller give dem andre fordele ved at være medlem af DcH.

Regnskabets udvikling har krævet handling fra hovedbestyrelsen og de har pålagt alle udvalg kun at afholde endagsmøder, og at holde flere onlinemøder, da kørsel og fortæring er meget store poster i regnskabet. Det første budget viste et driftsunderskud på mere end 700.000, med besparelserne er vi endt på ca. 400.000 i underskud for 2023.

*Hver udvalgsformand havde muligheden for at supplere deres skriftlige beretning.*

Jim Hempel, formand for agilityudvalget, berettede, at Hoopers nu er kommet med i tilmeldingssystemet, og at beregnerprogrammet er ved at være på plads, de har nu 3 uddannede Hoopers dommere.

Heidi Kaarup Johansen, formand for rallyudvalget, havde et opråb med til lokalforeningsformændene, om at rallysporten mangler dommere og opfordrede lokalforeningerne til at de meget gerne måtte finde nogle emner, så vi ikke belaster dem vi har for meget. Pt. har vi 12 dommere og 2 aspiranter, og der kunne godt bruges dobbelt så mange.

Kirsten Kristoffersen, formand for nordisk udvalg, fortalte, at de stadig er høje af det godt afviklede NOM 2022 i Vejle, hun fortalte også, at det er dejligt, at der er kommet kredsrepræsentanter fra sporten i alle kredse og at de er rigtig glade for at der afvikles konkurrencer rundt om i landet.

**Aflæggelse af regnskab:**

Regnskabsfører Anita Friis Heidemann fremlagde regnskaberne.

Årsrapporterne er udarbejdet af vores eksterne revisor Erling Lund.

Alle regnskaberne er gennemgået og kontrolleret af vores interne revisorer Lorents Nielsen og May-Britt Schlicker.

Landsforeningen:

Landsforeningen havde indtægter på ca. 4,5 mio., og der var driftsudgifter på ca. 4,7 mio. kr. mod et budget på 5,3 mio. kr. Derudover har der været en negativ kursregulering på investeringspuljerne på godt 300.000,- alt i alt kommer landsforeningen ud med ca. 600.000,- i underskud i 2022. Der er aktiver for 5,2 mio. kroner i landsforeningen.

Annette Barkmann DcH Nørhald spurgte indtil, hvad de 786.000, der står under landsforening dækker, Anita svarede, at det er forsikring, landsmøde, revisorer samt driften af landsforeningen generelt.

Jubilæumsfonden:

Meget få transaktioner i 2022, regnskabet viser et underskud på 14.434 kr., som primært stammer fra gaver og negative renter og kursreguleringer. Der er aktiver på 240.000 i jubilæumsfonden.

Initiativfonden:

Regnskabet viste et underskud på 13.165 kr., som primært er udgifter i forbindelse med møder og renteudgifter. Der er aktiver for 1,5 mio. og dermed en udlånskapital på 750.000 til rådighed for lokalforeningerne.

**Hovedbestyrelsen ved Annette Lunau orienterer om planer for det/de kommende år**

Vi vil arbejde med at få bedre styr på økonomien og forsøge at lave bedre budgetter, så de kan bruges til at styre efter.

Vi har arbejdsgrupper, som arbejder med følgende punkter

Frivillighed i DcH

Medieprofilen skal opdateres

Forsøgsordningen med betaling i DcH.

**Indkomne forslag: Der er 391 stemmer til stede på landsmødet 2023**

*Forslag om forsøgsordning om betaling til medlemmer i landsforeningen.*

*Som en forsøgsordning i 3 år foreslås, at landsmødet vedtager følgende:*

*Dispensation fra § 5.1 gældende fra landsmødet 2023 til landsmødet 2026:*

*I forsøgsperioden gives der mulighed for, at medlemmer af DcH kan modtage betaling for ydelser i DcH.*

Annette Lunau motiverede forslaget:

Hovedbestyrelsen har arbejdet på det gennem nogle år og har været ude i kredse og havde det med på sidste landsmøde, og vi har lyttet til tilbagemeldinger fra lokalforeninger og andre interesserede.

Vi oplever, at mange betaler for ydelser i DcH og at dette strider imod vores vedtægter. Vi er opmærksom på at frivillighed er det der driver DcH, men vi skal også kikke på vores omverden, og hvad der sker i dag i vores forening.

Camilla Madsen DcH-Brædstrup, hvad hvis det går ud over de små foreninger.

Annette Lunau svarede, at hun ikke tror det blive brugt på den daglige træning, men mere på det der foregår udover.

Annette Barksman DcH-Nørhald er bange for, at nogle trænere vil stoppe som trænere, da de kan få penge andre steder. Hun foreslår et andet forslag til paragraf 5.1 ”Arbejdet er som udgangspunkt frivilligt”.

Linda Lundh næstformand landsforeningen siger, at det er det samme som hovedbestyrelsen ønsker.

Mohammed Lamri DcH-Silkeborg spørger, hvad sker der hvis vi ikke ændre vedtægterne?

Annette Lunau siger, at vi skal have nogle ærlige vedtægter.

Mohammed Lamri spørger, til hvad der sker, er der nogen konsekvens hvis man ikke overholder vedtægterne?

Annette Höft kredsformand kreds 4 spørger ud til forsamlingen, hvad de synes, der skal ske hvis man ikke overholder vedtægterne i landsforeningen.

Susanne Nielsen DcH-Langeland bakker op om forslaget og mener ikke, at det vil tage overhånd, og at der ikke vil være mange, der vil få løn i DcH.

Annette Barksman siger, at man bare kan bruge de regler, der er inden for Skat med skattefrie betalinger til frivillige ligesom i DGI.

Annette Höft siger, at det er ikke det, vi arbejder ud fra, og at det vil kræve, at man er medlem/frivillig i den enkelte forening som betaler.

Annemarie Jacobsen, DcH-Ødis Bramdrup, er det alle, der kan modtage betaling i DcH?

Linda Lundh svarer, at der er åbnet op for, at alle kan modtage betaling i DcH, efter diskussionerne sidste år, hvor man ønskede et mere åbent forslag.

Heidi Kaarup Johansen formand rallyudvalget minder forsamlingen om, at forslaget stammer fra, at vi mangler instruktører, og at vi ikke må give vores egne medlemmer penge for at undervise i DcH, men godt må tage andre ind og give dem honorar. Vi ønsker at kunne betale vores egne medlemmer for deres ydelser.

Nanna Schmidt DcH-Christiansfeld, mangler definition på hvad der må betales for.

Annette Lunau siger at der ikke er en definition, da det er op til de enkelte, der udbetaler pengene.

Henrik Kreipke DcH-Helsingør siger, at der er en fare for, at vi mister instruktører i de små foreninger.

Lise Damsgaard kredsformand kreds 2 siger, at der skal loft over lønnen/honoraret, tror ikke at der mistes noget på denne konto.

Peter Agentoft understreger, at det er en vedtægtsændring og der dermed skal være 2/3 dels flertal ved afstemningen.

Annette Barksman DcH-Nørhald frafalder sit ændringsforslag.

Andreas Bo Hylsebeck Knudsen DcH Nordfyn synes, der skal laves et nyt forslag.

”5.4 I forbindelse med kurser kan der ydes et honorar til underviseren, som fastsættes af lokalforeningen.”

Henrik Bøgelund kasserer kreds 5 synes, vi skal holde fast ved forslaget stillet af hovedbestyrelsen.

Der stemmes først om det mest vidtgående forslag:

Hovedbestyrelsens forslag:

For 263

Imod 127

Vedtaget af landsmødet.

**Forslag til omstrukturering af udvalgene omkring DcH Konkurrence-programmet**

*Linda Lundh motiverede forslaget.*

*Hovedbestyrelsen foreslår, at man ændrer sammensætning og opgaver for nuværende konkurrenceudvalg (KU) og dommerudvalg (DU) og danner to nye udvalg, så det kommer til at harmonere med de andre konkurrenceudvalg.*

Ole Suurland, formand dommerudvalget bakker op om, at dette forslag bliver godkendt af forsamlingen.

Der afstemmes

For 386

Imod 0

Blank 4

Vedtaget.

**Fastsættelse af kontingent til landsforeningen**

Forslag om uændret kontingent fra hovedbestyrelsen, 290,- pr. medlem.

Godkendt.

**Valg af landsformand**

Annette Lunau var på valg

For 371

Imod 12

Blanke 8

**Valg af næstformand**

Udgår

**Valg af udvalgsformænd for de faste udvalg, jf. § 8.3**

*I år skal der vælges formænd for DcH Bladets redaktion, agilityudvalget, konkurrenceudvalget, rallyudvalget, uddannelsesudvalget og nose work udvalget.*

Jette Nybo Andersen blev genvalgt som formand for redaktionen.

Jim Hempel blev genvalgt som formand for agilityudvalget.

Peter Knudsen blev genvalgt som formand for konkurrenceudvalget.

Heidi Kaarup Johansen blev genvalgt som formand for rallyudvalget.

Anette Knudsen blev nyvalgt som formand for uddannelsesudvalget.

Ingeborg Henriksen blev genvalgt som formand for nose workudvalget.

**Valg af 2 interne revisorer.**

May-Britt Schlicker DcH Holbæk og

Lorents Nielsen DcH Broager blev genvalgt.

**Valg af 2 suppleanter for de interne revisorer.**

Henrik Bøgelund DcH Højme og

Morten Jørgensen DcH Rødding blev genvalgt.

Mødet blev afsluttet, dirigenten blev takket og forsamlingen udråbte 3 hurraer og 3 vover for vores dejlige forening Danmarks civile Hundeførerforening.